《酴醾》
宋代·李訦

下腾赤蛟身，上抽碧龙头。
千枝蟠一盖，一盖簪万扑。
花要带月看，香要和露收。
一点落衣袂，经月气未休。
一点入酿翁，经岁味尚留。

作者简介：（1144—1220）宋泉州晋江人，祖籍济州钜野，字诚之，号臞庵。李邴孙。以祖荫入仕。历知黄、袁二州，以治绩迁夔州路提点刑狱，除转运判官，擢大理少卿，免归。后起帅广西，除宝谟、敷文阁待制，出知建宁府，奉祠。有《续通鉴长编分类》、《谈丛》等。